கங்காதரன் : வழியில் அகப்பட்டான்; அழைத்து வந்தேன். ராமநாதன் : உளறாதே! நானல்லவா உன்னைப் பிடித்தேன்? பத்ம (கையைத் தட்டி) : அடே பையா! இரண்டு பேருக்கு டிபன் கொண்டு வா! அனந்த : ஏன்? எல்லோருக்கும் கொண்டு வரச் சொல்லேன்? இன்னொரு முறைதான் சாப்பிடுவோமே? விசுவ : சை! சை! பொஸொட்டோ வுக்குப் போக வேண்டும். மறந்துவிடாதே. ராம : பாவிப் பசங்களே! புதுச்சேரிக்குப் போனீர்களாமே? அனந்த : பாவியாவது? நீதான் கொடுத்து வைக்காத பாவி! [இதற்குள் சிற்றுண்டி வருகிறது. சாப்பிடத் தொடங்குகிறார்கள்.] அப்பா : பட்டணத்தில் ஒன்பது ரூபாய்க்கு விற்கும் 'சாம்பேன்' அங்கே மூன்று ரூபாய். எவ்வளவு வித்தியாசம் பார்!